Κιρισούτο νο Χάκα

Ο Χιρισούτο νο Χάκα (, δηλ. «Τάφος του Χριστού») είναι τάφος για τον οποίο υπάρχει ισχυρισμός ότι ανήκει στον Ιησού Χριστό, στο Σίνγκο της Ιαπωνίας.

Ο Κιγιομάρο Τακεούτσι ισχυρίστηκε ότι ανακάλυψε τον τάφο το 1935 ενώ έκανε επιτόπια έρευνα στο χωριό Χεράι (το σημερινό χωριό Σίνγκο). Στα έγγραφα του Τακεούτσι, τα οποία θεωρούνται απάτη, αναφέρεται ότι ο Ιησούς υποβλήθηκε σε εκπαίδευση στην Ιαπωνία για 12 χρόνια πριν διαδώσει τον Χριστιανισμό. Το χειρόγραφο υποστηρίζει επίσης ότι αντί για τον Ιησού, ο αδελφός του, Ισουκίρι, πέθανε πάνω στο σταυρό και ο Ιησούς διέφυγε στο Χεράι μέσω της Σιβηρίας, διαμένοντας εκεί μέχρι τον θάνατό του, σε ηλικία 106 ετών. Αν και η απάτη δεν ελήφθη σοβαρά από τους κατοίκους του χωριού ή το κοινό, ο χώρος χρησιμοποιείται σήμερα ως τουριστικό αξιοθέατο από το χωριό, με φεστιβάλ να διοργανώνονται κάθε Ιούνιο από το 1964. Ο ιστορικός και καθηγητής λογοτεχνίας Κοκίτσι Κάνο, κλήθηκε να εξετάσει τα έγγραφα τον Μάιο του 1928, αλλά αρνήθηκε. Το 1935 τον ξαναρώτησαν και εξέτασε πέντε από τα επτά έγγραφα του Τακέουτσι, αποδεικνύοντας ότι ήταν σύγχρονες πλαστογραφίες. Άλλοι ισχυρίζονται ότι τα έγγραφα είναι πλαστά. Υπάρχουν κάποιοι που πιστεύουν ότι τα έγγραφα είναι αληθινά. Το ιερό του Κόσο Κοτάι Τζίνγκου στην Επαρχία Ιμπαράκι, ισχυρίζεται ότι φυλάει τα έγγραφα και τους ιερούς θησαυρούς, τα οποία, όπως λένε, δεν μπορούν να αποκαλυφθούν σε άτομα εκτός της οικογένειας, και ότι τα έγγραφα αποτελούν μόνο σημειώσεις από προφορικές παραδόσεις.

 Ιστορία 
Το 1934, ο αρχηγός του χωριού Χεράι (το σημερινό χωριό Σίνγκο) προσπαθούσε να εκμεταλλευτεί μια κίνηση που στόχευε στη μετατροπή της περιοχής γύρω από τη Λίμνη Τοουάντα σε εθνικό πάρκο, προκειμένου να διαφημίσει το χωριό. Ο αρχηγός του χωριού προσκάλεσε τον Τόγια Μπάνζαν, έναν Ιάπωνα ζωγράφο, να εξερευνήσει την περιοχή, ελπίζοντας να βρεθεί κάποια σύνδεση μεταξύ της λίμνης και του τμήματος του χωριού που ονομάζεται Μαγιογκάται. Ο Τόγια ισχυρίστηκε ότι κατείχε ένα χειρόγραφο που είχε περάσει από γενιά σε γενιά στην οικογένειά του, το οποίο φέρεται να περιέχει την ιστορία της Ιαπωνίας πριν από την βασιλεία του Αυτοκράτορα Τζίμου. Αν και το χειρόγραφο αργότερα θεωρήθηκε ψεύτικο, ισχυρίζεται επίσης ότι ο Μωυσής, ο Κομφούκιος και ο Μέγκιος εκπαιδεύτηκαν στην Ιαπωνία. Σε μια έρευνα που πραγματοποιήθηκε το καλοκαίρι του 1935, ο Τακεούτσι ισχυρίστηκε ότι ανακάλυψε τον τάφο του Χριστού στο Χεράι. Η ανακάλυψη όχι μόνο εξέπληξε τους κατοίκους του χωριού, καθώς δεν υπήρχαν παραδόσεις άμεσα συνδεδεμένες με τον Ιησού, αλλά δεν έγινε δεκτή θετικά λόγω του αντιδυτικού κλίματος εκείνης της εποχής. Το χειρόγραφο κάηκε αργότερα και χάθηκε στο Τόκιο κατά τη διάρκεια του Β΄ Παγκοσμίου Πολέμου, καθιστώντας αδύνατη την επαλήθευση των ισχυρισμών του.

Ο τόπος ξεχάστηκε για δεκαετίες μέχρι την αναβίωση του ενδιαφέροντος για τον αποκρυφισμό τη δεκαετία του 1970, όταν τράβηξε την προσοχή των μέσων ενημέρωσης λόγω της παράξενης ιστορίας του. Αν και οι περισσότεροι κάτοικοι του χωριού ποτέ δεν πίστεψαν στην απάτη και δεν υπήρχαν Χριστιανοί στο χωριό, το χωριό άρχισε να φιλοξενεί ένα φεστιβάλ για τον Ιησού κάθε χρόνο τον Ιούνιο από το 1964. Ένα παραδοσιακό τραγούδι που τραγουδιέται στο φεστιβάλ έχει περάσει από γενιά σε γενιά χωρίς να έχει αποκαλυφθεί το νόημα των στίχων, αν και υπάρχει μια θεωρία ότι το τραγούδι μπορεί να είναι γραμμένο στα εβραϊκά για να δοξάζει τον Θεό. Σύμφωνα με τους ντόπιους κατοίκους, αυτή η ενέργεια έγινε για να διατηρηθεί η υπάρχουσα πολιτιστική κληρονομιά και για να προωθηθεί το χωριό ως τουριστικός προορισμός.

 Παραπομπές 

Κατηγορία:Χριστιανισμός στην Ιαπωνία